Nasapa a nagturong dagiti agpaagas iti Cabugao Rural Health Unit ket madagdagus met nga inrehistro dagiti RHU Personnel a nakadestino kadagiti naituding a lamisaan.
Naigannuat ti Medical Mission idi Abril 27, 2013. Naggapu dagiti Medical Staff iti Metro Manila. Imbatad ni SB Member Dr. Carlito S. Pano, Committee Chair on Health a sigsigud a mangipapaay ti Medical Mission ditoy ili ti Cabugao iti kallabes a tawen ti ROPHEH.
Iti pannaki-amad ti Web In-Action kadagiti Medical Staff and Personnel a nangtarawidwid ti panagagas, nairehistro dagiti nagpaagas iti benneg ti Medical (saan unay a nadagsen a sakit), Dental, Minor Surgery (saan unay a nakaro a sakit), ken Circumcision.
Ti pannakaitandudo ti sapasap a salun-at kadagiti umili ket prayoridad a programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr. tapno agtultuloy a naragsak dagiti umili a mangsagrap iti gin-awa nga itden ti agtultuloy a panagdur-as ti ili. # (Web In-Action)
ilo_Latn ilo_Latn ilo_Latn ilo_Latn